b'\n_START_ARTICLE_\nKuhinjska sol\n_START_PARAGRAPH_\nKuhinjska sol je namirnica koja se uglavnom sastoji od natrijevog klorida.\n_START_SECTION_\nBiolo\xc5\xa1ki zna\xc4\x8daj\n_START_PARAGRAPH_\nKuhinjska sol je glavni izvor iona Na\xe2\x81\xba i Cl\xe2\x81\xbb za ljude i \xc5\xbeivotinje. Ioni Na\xe2\x81\xba imaju klju\xc4\x8dnu ulogu u mnogim fiziolo\xc5\xa1kim procesima od odr\xc5\xbeavanja stalnog krvnog tlaka do odr\xc5\xbeavanja rada \xc5\xbeiv\xc4\x8danog sustava. Zato je uno\xc5\xa1enje kuhinjske soli neophodno za \xc5\xbeivot._NEWLINE_Ljudske dnevne potrebe za kuhinjskom soli iznose oko 5g, to je otprilike koli\xc4\x8dina u 1 kg kruha. Dana\xc5\xa1njim na\xc4\x8dinom \xc5\xbeivota unosimo u tijelo nekoliko puta ve\xc4\x87u koli\xc4\x8dinu kuhinjske soli od one koja je potrebna na\xc5\xa1em tijelu. Prekomjerna upotreba soli mo\xc5\xbee izazvati neke bolesti. Povi\xc5\xa1en unos soli povezuje se s povi\xc5\xa1enim tlakom, razvojem osteoporoze, a vjeruje se da stradavaju i bubrezi. Stoga stru\xc4\x8dnjaci preporu\xc4\x8daju, da se unos soli ograni\xc4\x8di na 6 grama dnevno i da se pripazi na skrivenu sol koja se nalazi u tvrdim sirevima, umacima, kruhu, juhama iz vre\xc4\x87ice i kukuruznim pahuljicama._NEWLINE_Zakon nala\xc5\xbee, da se kuhinjskoj soli mora dodavati jod od 20-30 mg/kg zbog smanjenja pojave gu\xc5\xa1avosti.'